Kif nista' nemmen fikom, pożaturi jekk intom tgerfxu bla permess ġo fija u f'li għad nagħmel bla kuxjenza U tgħidu li għal artkom tagħmlu kollox. u fl-istess ħin tassumu x'jaqbel lilkom. X'jimporta li x'imkien hemm nies ibatu, jittendu biss mill-ħars stunat li jżebbeġ biex jgħasses fuqhom, u jien u int insiru numru ieħor f'katalgu twil ta' paġni skonnoxxuti… X'jimporta li x'imkien għad hemm mistura uċuħ li ma jafux xi tkun it-tjieba, u bla nteress jintrifsu l-ġrieħi tagħhom u jekk ma jgħidu xejn ħadd ma jitmagħhom… Il-bieraħ ħabbat il-bieb u ftaħt bħas-soltu. Quddiemi rajt jippoża wiċċ antik daqs l-antiporta li ftaħt biex jidħol. Ġie jżurni l-kandidat li l-jum ta' qabel għadda skantat — spjenat f'estażi ta' glorja bla ħajra li jsellem jew jieqaf jitkellem. Għal waqt ħassejtni l-iblah li jrid jgħid ħafna U ma jistax